open-index/open-wikipedia-markdown huggingface dataset:
ภาษาพังคัว

**ภาษาพังคัว** (Pangkhua language) หรือ**ภาษาพังคู** มีผู้พูดทั้งหมด 2,730 คน พบในบังกลาเทศ 2,500 คน (พ.ศ. 2550) พบในอินเดีย 230 คน (พ.ศ. 2514) ในรัฐไมโซรัม พบในรัฐชีน ประเทศพม่าแต่ไมทราบจำนวนที่แน่นอน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรเทวนาครีและอักษรละติน ผู้พูดภาษานี้ในบังกลาเทศจะใช้ภาษาเบงกอลเป็นภาษาทางการศึกษา ผู้พูดภาษานี้ในอินเดียจะพูดภาษาไมโซ ภาษาชีนสำเนียงเบาม์ หรือภาษาอังกฤษได้ 
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศบังกลาเทศ
หมวดหมู่:ภาษาในประเทศอินเดีย
หมวดหมู่:ภาษาในประเทศพม่า
บอมเบอร์แมนไลฟ์: แบตเทิลเฟสต์

***บอมเบอร์แมนไลฟ์: แบตเทิลเฟสต์*** () เป็นวิดีโอเกม ค.ศ. 2010 สำหรับคอนโซลเอกซ์บอกซ์ 360 ที่ได้รับการพัฒนาโดยพายสตูดิโอ ภาคแบตเทิลเฟสต์นี้เปิดตัวเมื่อวันที่ 8 ธันวาคม ค.ศ. 2010 ผ่านเอกซ์บอกซ์ไลฟ์อาร์เคด มันเป็นเกมบอมเบอร์แมนภาคสุดท้ายที่เผยแพร่โดยฮัดสันซอฟต์ และเป็นเกมบอมเบอร์แมนภาคล่าสุดจนถึงปี ค.ศ. 2017 ก่อนที่จะมีการเปิดตัว*[[ซูเปอร์บอมเบอร์แมน อาร์]]*

## รูปแบบการเล่น
รูปแบบการเล่นเหมือนกับรูปแบบการเล่นที่มีอยู่ใน *บอมเบอร์แมน* แบบดั้งเดิม โดยผู้เล่นจะใช้ระเบิดในการถล่มและกำจัดผู้เล่นอื่น และผู้เล่นจะทำการระเบิดก้อนอิฐเพื่อหาหนทางการเข้าไปหาผู้เล่นรายอื่น การทำลายอิฐทำให้พบไอเท็มเพิ่มความสามารถ อย่างเช่น เพิ่มความเร็ว หรือเพิ่มระยะของแรงระเบิด โดยผู้เล่นที่เหลือเป็นคนสุดท้ายของแต่ละยกจะเป็นผู้ชนะ และหากยังคงมีผู้เล่นรายอื่นเหลืออยู่จะมีการประกาศเสมอ

### มัลติเพลเยอร์
*บอมเบอร์แมนไลฟ์: แบตเทิลเฟสต์* ประกอบด้วยผู้เล่นออนไลน์แปดรายรวมถึงแบบแบ่งทีม เกมนี้มีการเพิ่มหลายโหมด ตลอดจนไอเท็ม, ลานประลอง รวมทั้งมีการรองรับในระบบเอกซ์บอกซ์ไลฟ์อาร์เคดแอวาตาร์

## การตอบรับ
เกมนี้ได้รับคะแนนที่ 70 เปอร์เซนต์ในเว็บไซต์เมทาคริติก ส่วนเว็บไซต์เกมสปอตให้คะแนนที่ 6.5 เต็ม 10 โดยบอกว่า "แบตเทิลเฟสต์ไม่เลว มันแค่ไม่จำเป็น" และเว็บไซต์ไอจีเอ็น ให้คะแนนที่ 8.0 เต็ม 10 โดยกล่าวว่า "เป็นการเปลี่ยนแปลงครั้งใหญ่ โดยเฉพาะเมื่อคุณมีกลุ่มเพื่อนอยู่ด้วยกันในชีวิตจริง"

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:บอมเบอร์แมน
หมวดหมู่:เกมจากค่ายฮัดสันซอฟต์
ภาษาดัวโน

**ภาษาดัวโน** (Duano language) มีผู้พูดทั้งหมด 15,500 คน พบในอินโดนีเซีย 15,000 คน (พ.ศ. 2549) ในบริเวณทางตะวันตกและชายฝั่งตะวันออกของเกาะเรียว จังหวัดดาราตัน พบในมาเลเซีย 500 คน (พ.ศ. 2550) ในบริเวณชายฝั่งทางตอนใต้และตะวันตกของรัฐยะโฮร์ ผู้พูดในมาเลเซียส่วนใหญ่เป็นผู้สูงอายุ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ดัวโน
ดัวโน
ความรุนแรง

**ความรุนแรง** () นิยามโดยองค์การอนามัยโลกว่าเป็น การใช้กำลังหรือพลังทางกายโดยเจตนาต่อตนเอง ผู้อื่น หรือต่อกลุ่มชุมชน โดยข่มขู่เพื่อให้ทำตามความต้องการตัวเองหรือมีความเป็นไปได้สูงว่าจะเกิดการบาดเจ็บ การเสียชีวิต การทำร้ายจิตใจ การเจริญเติบโตผิดปกติหรือการริดรอน นิยามนี้เกี่ยวข้องกับเจตนาของการก่อพฤติกรรมนั้น โดยไม่คำนึงถึงผลที่ตามมา

ความรุนแรงพรากชีวิตผู้คนทั่วโลกไปมากกว่า 1.6 ล้านคนทุกปี สูงกว่า 50% เป็นเพราะอัตวินิบาตกรรม อีก 35% มาจากฆาตกรรม และอีก 12% เป็นผลโดยตรงมาจากสงครามหรือความขัดแย้งรูปแบบอื่น สำหรับผู้เสียชีวิตหนึ่งคนจากเหตุความรุนแรง ต้องมีการเข้าโรงพยาบาลหลายสิบครั้ง การเยี่ยมแผนกฉุกเฉินหลายร้อยครั้ง และการนัดของแพทย์หลายพันครั้ง ยิ่งไปกว่านั้น ความรุนแรงมักมีผลตลอดชีวิตต่อสุขภาพกายและจิตของเหยื่อ ตลอดจนหน้าที่ทางสังคม และชะลอการพัฒนาทางเศรษฐกิจและสังคม

## ดูเพิ่ม
* ความรุนแรงในโรงเรียน

## อ้างอิง

หมวดหมู่:อาชญากรรม

หมวดหมู่:ความขัดแย้งทางสังคม
เอจีพีเอส

thumb|320px|เอจีพีเอส
**เอจีพีเอส** () เป็นระบบที่ช่วยในการเพิ่มสมรรถภาพของจีพีเอสในช่วงการเริ่มต้นการใช้งาน เอจีพีเอสนิยมพบได้ในโทรศัพท์มือถือและสมาร์ตโฟนที่มีความสามารถจีพีเอส 

เอจีพีเอส พัฒนาโดย U.S. Federal Communications Commission (FCC) เพื่อให้ตำแหน่งของโทรศัพท์มือถือสามารถตรวจสอบได้ในกรณีฉุกเฉิน

การทำงานทั่วไปของจีพีเอส จะใช้เวลาประมาณ 30-40 วินาทีในการเริ่มต้นระบุตำแหน่ง ซึ่งใช้ข้อมูลการโคจรของดาวเทียมในการคำนวณตำแหน่งปัจจุบัน โดยมีอัตราการส่งสัญญาณอยู่ที่ 50 บิต/วินาที ซึ่งการดาวน์โหลดข้อมูลโคจรโดยตรงหลายครั้งจะกินเวลานานมากกว่านั้น ในระบบเอจีพีเอสจึงถูกนำมาใช้ โดยการทำงานผ่านทางเซิร์ฟเวอร์ของระบบ โดยข้อมูลที่อยู่ในเซิร์ฟเวอร์เอจีพีเอสเป็นข้อมูลจากวงโคจรที่ถูกนำมาเก็บไว้ล่วงหน้าในฐานข้อมูล และเมื่อเครื่องมือเช่นโทรศัพท์มือถือที่ต้องการเชื่อมต่อ สามารถดาวน์โหลดข้อมูลเหล่านี้จากเซิร์ฟเวอร์โดยตรงผ่านทางคลื่นสัญญาโทรศัพท์มือถือ เช่น GSM, CDMA, WCDMA, LTE หรือแม้แต่สัญญาณวิทยุอย่าง Wi-Fi ซึ่งข้อมูลเหล่านี้ปกติจะมีการดาวน์โหลดด้วยความเร็วที่สูงกว่า ทำให้ใช้เวลาในการรับข้อมูลได้เร็วยิ่งขึ้น

## อ้างอิง

หมวดหมู่:เทคโนโลยีอุปกรณ์เคลื่อนที่
หมวดหมู่:ระบบกำหนดตำแหน่งบนโลก
อ้นใหญ่

**อ้นใหญ่** () เป็นสัตว์ฟันแทะที่มีชื่อวิทยาศาสตร์ว่า *Rhizomys sumatrensis* อยู่ในวงศ์ Spalacidae

มีลำตัวกลมอ้วนป้อมสีน้ำตาล มีตาและหูเล็กมาก ขาและหางสั้น เพื่อความสะดวกในการขุดโพรงอยู่ใต้ดิน อาศัยอยู่ใต้ดิน หรือโพรงไม้ มีฟันแทะคู่หน้ามีขนาดใหญ่เห็นได้ชัด กินหน่อไม้และไม้ไผ่เป็นอาหาร

มีการแพร่กระจายพันธุ์ทั่วไปในป่าไผ่หรือป่าโปร่ง ในภูมิภาคเอเชียอาคเนย์ โดยในโพรงจะมีด้วยกันหลายห้อง ใช้ประโยชน์ต่างกัน

อ้นใหญ่นับเป็นอ้น 1 ใน 3 ชนิดที่พบได้ในประเทศไทย ซึ่งประกอบไปด้วย อ้นใหญ่, อ้นกลาง (*R. pruinosus*) และอ้นเล็ก (*Cannomys badius*)

อ้นใหญ่นับเป็นอ้นชนิดที่ใหญ่ที่สุด โดยวัดจากปลายหัวจรดปลายหางได้ถึง 48 เซนติเมตร เป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่า พุทธศักราช 2535 

ในประเทศไทย ที่วัดหนองปรือ จังหวัดกำแพงเพชร พระสงฆ์ที่พำนักอยู่ที่วัดแห่งนี้ได้ทำการเลี้ยงดูอ้นใหญ่จำนวนกว่า 10 ตัวในบ่อปูนซีเมนต์ ความสูงประมาณ 150 เซนติเมตร โดยทำการเลี้ยงมานานกว่า 6 ปี  จนกระทั่งเชื่อง สามารถอุ้มเล่นได้ ให้อาหารเป็นมันแกวกับข้าวโพด ตัวที่ใหญ่ที่สุดมีความยาวประมาณ 50-60 เซนติเมตร น้ำหนักมากกว่า 8 กิโลกรัม โดยเริ่มจากขอซื้อจากชาวบ้านที่กำลังจะฆ่าเพื่อนำไปรับประทานเป็นอาหาร 

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:อ้น
ทะเลในเซโตะ

**ทะเลในเซโตะ** () เป็นทะเลที่คั่นกลางระหว่างเกาะฮนชู เกาะชิโกกุ และเกาะคีวชู สามเกาะหลักของประเทศญี่ปุ่น เป็นเส้นทางคมนาคมทางน้ำที่เชื่อมต่อระหว่างมหาสมุทรแปซิฟิกและทะเลญี่ปุ่น สามารถเชื่อมต่อไปยังอ่าวโอซากะ และเชื่อมโยงการขนส่งทางทะเลไปยังศูนย์กลางอุตสาหกรรมในภูมิภาคคันไซ ประกอบด้วยโอซากะและโคเบะ ก่อนจะมีการก่อสร้างรถไฟสายซันโย (Sanyō Main Line) ทะเลในเซโตะเป็นการคมนาคมหลักระหว่างคันไซและคีวชู ทะเลแห่งนี้เป็นหนึ่งในพื้นที่อุตสาหกรรมขนาดใหญ่ที่สุดในญี่ปุ่น 

จังหวัดยามางูจิ, ฮิโรชิมะ, โอกายามะ, เฮียวโงะ, โอซากะ, คางาวะ, เอฮิเมะ, ฟูกูโอกะ, และโออิตะเป็นจังหวัดชายฝั่งทะเลในเซโตะ รวมทั้งเมืองฮิโรชิมะ, อิวากูนิ, ทากามัตสึ, และมัตสึยามะด้วยเช่นกัน

พื้นที่แถบทะเลในเซโตะมีภูมิอากาศอบอุ่น มีอุณหภูมิเกือบจะคงที่ตลอดปีและมีปริมาณน้ำฝนที่ต่ำ บ่อยครั้งมักถูกเรียกว่า ดินแดนที่มีสภาพอากาศเท่าเทียม () ทะเลแห่งนี้มักเกิดปรากฏการณ์ขี้ปลาวาฬ () บ่อย ๆ เพราะกลุ่มแพลงก์ตอนพืชที่หนาแน่น เป็นเหตุให้เกิดปลาตายจำนวนมาก และมีมีสภาพแวดล้อมทางทะเลที่ได้รับผลกระทบอย่างมีนัยสําคัญจากกิจกรรมของมนุษย์ในช่วงสี่ทศวรรษที่ผ่านมา 

## ผลกระทบจากสึนามิ
เกิดแผ่นดินไหวใหญ่สามครั้งในภูมิภาคนังไกโดซึ่งอยู่ใกล้กับแอ่งนังไก ในปี ค.ศ. 1707 ค.ศ. 1854 และ ค.ศ. 1946 ซึ่งกระทบต่อประเทศญี่ปุ่นทางตะวันออกบริเวณชายฝั่งจังหวัดวากายามะ จังหวัดโทกูชิมะ และโคจิ ซึ่งหันไปทางมหาสมุทรแปซิฟิกได้รับความเสียหายอย่างรุนแรงจากสึนามิขนาดใหญ่ ความสูงของสึนามิตามชายฝั่งได้รับการสํารวจโดยผู้เขียน (HATORI, 1978, 1980, 1981) ในเอกสารกล่าวถึงพฤติกรรมสึนามิในทะเลในเซโตะและช่องแคบบุงโงะดังนี้

# ความสูงของสึนามิในปี ค.ศ. 1946 ในบริเวณชายฝั่งที่หันไปทางช่องแคบบุงโงะมีความสูงประมาณ 1-3 เมตร ในปี ค.ศ. 1707 และ ค.ศ. 1854 วัดได้ถึง 3-4 เมตร 
# ตามแผนภาพการเคลื่อนไหวของสึนามิใน ค.ศ. 1946 แนวคลื่นที่กระจายลงสู่ทะเลในเซโตะจะผ่านช่องแคบคิอิและช่องแคบบุงโงะก่อนจะไปถึงตอนกลางของทะเลในเซโตะประมาณ 3 ชั่วโมงหลังจากแผ่นดินไหว ความสูงของสึนามิประมาณ 1 เมตร มีการกระจายไปตามแนวชายฝั่งอย่างสม่ำเสมอ
# ความสูงของสึนามิใน ค.ศ. 1707 และ ค.ศ. 1854 สามารถวัดได้ในตอนกลางและทางตะวันตกของทะเลในเซโตะประมาณ 1.5 เมตร แต่ในทางตะวันออกกลับวัดได้ถึง 2-3 เมตรพฤติกรรมนี้ดูเหมือนจะเกิดจากความแตกต่างระหว่างความสูงของสึนามิที่เข้ามาทั้งสองช่องแคบ

## หมายเหตุ

## อ้างอิง

## แหล่งข้อมูลอื่น
* Seto Inland Sea National Park Official site 
* Setonaikai National Park - by JNTO
* 

เซโตะ
หมวดหมู่:ภูมิศาสตร์ภาคชูโงกุ
เซโตะ
เซโตะ
เซโตะ
จุดยอด (ทฤษฎีกราฟ)

thumb|กราฟซึ่งมี 6 จุดยอดและ 7 เส้นเชื่อม และจุดยอดหมายเลข 6 เป็นจุดยอดปลาย

ในทฤษฎีกราฟ **จุดยอด** หรือ **โหนด** เป็นส่วนประกอบอย่างหนึ่งที่ทำให้เกิดกราฟ กราฟไม่ระบุทิศทางประกอบด้วยเซตของจุดยอดและเซตของเส้นเชื่อม (คู่ไม่อันดับของจุดยอด) ในขณะที่กราฟระบุทิศทางประกอบด้วยเซตของจุดยอดและเซตของเส้นเชื่อมที่มีทิศทาง (คู่อันดับของจุดยอด) 

จุดยอด *w* เรียกว่าอยู่ **ประชิด** (adjacent) กับจุดยอด *v* โดยที่ *v* ไม่ใช่ *w* ก็ต่อเมื่อกราฟนั้นมีเส้นเชื่อม (*v*,*w*) และเพื่อนบ้านของจุดยอด *v* คือจุดยอดทั้งหมดที่ประชิดกับ *v*

## ประเภทของจุดยอด
จุดยอดที่ติดกับเส้นเชื่อมเรียกว่า **จุดยอดปลาย** (end vertices) ของเส้นเชื่อม
และเส้นเชื่อม **ต่อ** (incident) กับจุดยอดปลายเสมอ

ดีกรี ของจุดยอดในกราฟ คือจำนวนของเส้นเชื่อมที่ติดกับจุดยอดนั้น
**จุดยอดโดดเดี่ยว** เป็นจุดยอดที่มีดีกรี 0 และไม่ติดกับเส้นเชื่อมใดเลย
**จุดยอดปลาย** เป็นจุดยอดที่มีดีกรี 1

สำหรับกราฟระบุทิศทางยังสามารถแบ่งดีกรีออกเป็น 2 ประเภทคือดีกรีเข้า (จำนวนเส้นเชื่อมที่พุ่งเข้าจุดยอดนั้น ๆ) 
กับดีกรีออก (จำนวนเส้นเชื่อมที่พุ่งออกจุดยอดนั้น
ๆ) 
**จุดยอดต้นทาง** คือ จุดยอดที่มีดีกรีเข้า 0 ส่วน **จุดยอดปลายทาง** คือ จุดยอดที่มีดีกรีออก 0

## อ้างอิง

* 
* Berge, Claude, *Théorie des graphes et ses applications*. Collection Universitaire de Mathématiques, II Dunod, Paris 1958, viii+277 pp. (English edition, Wiley 1961; Methuen & Co, New York 1962; Russian, Moscow 1961; Spanish, Mexico 1962; Roumanian, Bucharest 1969; Chinese, Shanghai 1963; Second printing of the 1962 first English edition. Dover, New York 2001)
* 
* 
* 
* 

## แหล่งข้อมูลอื่น
*

หมวดหมู่:วัตถุทฤษฎีกราฟ
อุทยานแห่งชาติก๊าตเตียน

**อุทยานแห่งชาติก๊าตเตียน** () เป็นอุทยานแห่งชาติที่สำคัญในทางตอนใต้ของประเทศเวียดนาม ห่างจากนครโฮจิมินห์ไปทางเหนือ 150 กม. มีพื้นที่ 720 ตารางกิโลเมตร หรือ 450,000 ไร่ และเป็นพื้นที่ป่าฝนเขตร้อนขนาดใหญ่ที่สุดในประเทศเวียดนามและยังเป็นทีอนุรักษ์แรดชวาอีกแต่แรดชวาสูญพันธ์จากเวียดนามแสดงว่าแรดชวาสูญพันธ์จากแผ่นดินใหญ่แล้ว

## ประวัติ
อุทยานแห่งชาติก๊าตเตียนได้รับการประกาศเป็นเขตสงวนครั้งแรกใน ค.ศ. 1978 โดยแบ่งออกเป็นสองส่วนคือ นามก๊าตเตียน () และเต็ยก๊าตเตียน () ส่วนอื่นที่เหลือคือ ก๊าตหลก () ได้รับการประกาศเป็นเขตสงวนพันธุ์แรดใน ค.ศ. 1992 เพราะการค้นพบประชากรแรดชวา และนำอุทยานแห่งนี้ไปสู่สายตาชาวโลก เขตอนุรักษ์ทั้งสามรวมกันเป็นอุทยานแห่งชาติใน ค.ศ. 1998

## อ้างอิง


## แหล่งข้อมูลอื่น
* 
* 

หมวดหมู่:อุทยานแห่งชาติในประเทศเวียดนาม
เรือผิวน้ำ

[thumb|right|300px|เรือผิวน้ำ [เอสเอส จอห์น ดับเบิลยู บราวน์]]
**เรือผิวน้ำ** () เป็นเรือของกองทัพเรือประเภทหนึ่งที่จำกัดขอบเขตอยู่บนผิวน้ำทะเลเท่านั้น คำ ๆ นี้เดิมทีหมายถึง เรือยุคใหม่ทุกชนิดที่ไม่ใช่เรือดำน้ำ แม้ว่าเรือนั้นจะมีขนาดตั้งแต่เรือบดไปจนถึงเรือบรรทุกอากาศยานก็ตาม

หมวดหมู่:คำศัพท์การทหาร
หมวดหมู่:เรือ
ภาวะเลือดเป็นกรดเมแทบอลิก

ภาวะ**เลือดเป็นกรดเหตุเมแทบอลิก** () คือภาวะซึ่งร่างกายสร้างสารซึ่งเป็นกรดมากเกินไป หรือไตขับกรดออกจากร่างกายได้น้อยเกินไป หากปล่อยเอาไว้ acidosis จะทำให้เกิด acidemia (pH ในเลือด น้อยกว่า 7.35) มีผลทำให้ระบบต่างๆ ในร่างกายทำงานผิดปกติไปได้

หมวดหมู่:ความผิดปกติของสมดุลกรดด่าง
อัลเฟรท เวเกอเนอร์

**อัลเฟรท โลทาร์ เวเกอเนอร์** (; 1 พฤศจิกายน ค.ศ. 1880 – พฤศจิกายน ค.ศ. 1930) เป็นนักวิทยาศาสตร์ นักธรณีฟิสิกส์ และนักอุตุนิยมวิทยาชาวเยอรมัน

เวเกอเนอร์มีชื่อเสียงมากที่สุดจากทฤษฎีทวีปเลื่อนของเขา ซึ่งเสนอใน ค.ศ. 1912 โดยตั้งสมมุติฐานว่า แผ่นทวีปเลื่อนไปรอบโลกอย่างช้า ๆ อย่างไรก็ดี สมมุติฐานของเขาไม่ได้รับการยอมรับจนกระทั่งคริสต์ทศวรรษ 1950 เมื่อมีการค้นพบมากมาย เช่น ภาวะแม่เหล็กบรรพกาล ซึ่งยืนยันสมมุติฐานทวีปเลื่อนของเขา

อัลเฟรท เวเกเนอร์ ได้นำเสนอเกี่ยวกับทวีปเลื่อนเอาไว้ว่า เมื่อประมาณ200-300ปีที่ผ่านมา แผ่นดินทั้งหมดในโลกรวมเป็นผืนแผ่นเดียวกัน เรียกว่า "พันเจีย"[Pangaea] เมื่อเวลาผ่านไปทวีปที่เป็นแผ่นเดียวกันก็ได้เริ่มแยกตัวออกเป็น2ทวีป ตอนเหนือคือ "ลอเรเซีย" และตอนใต้คือ "กอนด์วานา" และเมื่อเวลาผ่านมาทั้ง2ทวีปนี้ ได้แยกตัวออกมาเป็น 7 ทวีปในปัจจุบัน ได้แก่ เอเชีย[ใหญ่เป็นอันดับ 1] แอฟริกา[ใหญ่เป็นอันดับ 2] อเมริกาเหนือ[ใหญ่เป็นอันดับ 3] อเมริกาใต้[ใหญ่เป็นอันดับ 4] ยุโรป[ใหญ่เป็นอันดับ 6] ออสเตรเลีย[ใหญ่เป็นอันดับ 7] แอนตาร์กติก[ใหญ่เป็นอันดับ 5] เราเรียกการเคลื่อนไหวดังกล่าวว่า "ทวีปเลื่อน" 
 
## อ้างอิง

หมวดหมู่:นักธรณีวิทยาชาวเยอรมัน
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:บุคคลจากเบอร์ลิน
กีวี (พืช)

right|thumb|กีวี
**กีวี** () ภาษาจีนเรียก*หมีโหวเถา* เป็นพืชที่มีถิ่นกำเนิดในประเทศจีน บริเวณลุ่มแม่น้ำแยงซีเกียง ต่อมาเริ่มเป็นที่แพร่หลายออกนอกประเทศจีน ต่อมา มีผู้นำไปปลูกที่นิวซีแลนด์เมื่อ พ.ศ. 2449 และได้ปรับปรุงพันธุ์จนได้กีวีที่รสดีมากขึ้น จนกลายเป็นผู้ส่งออกกีวีรายใหญ่ที่สุด นอกจากนั้น นิวซีแลนด์ยังเปลี่ยนชื่อเรียกผลไม้ชนิดนี้จาก Chinese gooseberry เป็นกีวี ตามชื่อของนกกีวีที่เป็นสัญลักษณ์ของประเทศJack Turner เป็นคนที่เริ่มเรียกว่า "kiwifruit" เมื่อราว พ.ศ. 2505 ในประเทศไทยนำกีวีเข้ามาปลูกที่ดอยอ่างขาง และดอยขุนวาง จังหวัดเชียงใหม่

## ลักษณะทางพฤกษศาสตร์
กีวีเป็นไม้เลื้อย กิ่งและใบมีขนปกคลุม สีน้ำตาลแดง ใบเดี่ยว ดอกแยกเพศและแยกต้นกัน ดอกสีขาว ผลรีรูปไข่ มีขนเล็กๆปกคลุมทั่วผล เนื้อสีเขียว บางพันธุ์เนื้อสีเหลือง ชุ่มน้ำ รสเปรี้ยวอมหวาน เป็นผลไม้ที่เก็บไว้ได้นาน แต่มีความไวต่อเอทิลีน ถ้าเก็บกีวีดิบไว้ใกล้กับผลไม้ที่ปล่อยเอทิลีน เช่น กล้วย แอปเปิล จะสุกเร็วมาก ถ้าเก็บอย่างเหมาะสม จะเก็บได้นานถึงสองสัปดาห์

## การใช้ประโยชน์
กีวีกินได้ทั้งเป็นผลไม้สด และแปรรูปเช่น แช่แข็ง ผลไม้กระป๋อง กวน ตากแห้ง น้ำผลไม้และไวน์ ใช้แต่งหน้าเค้กและสลัด

## อ้างอิง

## แหล่งข้อมูลอื่น

* How to grow kiwifruit vines and nutritional data
* Kiwifruit at the Center for New Crops & Plant Products at Purdue University
* 

หมวดหมู่:ผลไม้
หมวดหมู่:วงศ์กีวี
หมวดหมู่:ไม้เลื้อย
นกกระสาคอดำ

**นกกระสาคอดำ** (; ) เป็นนกกระสาที่ตัวสูง คอยาว ตัวผู้ตาสีน้ำตาลแดง ปากยาวสีดำ คอและหัวสีดำเหลือบม่วง ลำตัวขาว มีสีดำที่ไหล่ตอนล่างของปีก ขณะบินจึงเห็นเป็นแถบสีดำกลางปีก หางดำ ขาสีแดง ตัวเมียหัวดำแต่ตาสีเหลือง พบตามแหล่งน้ำจืดต่าง ๆ หาดทรายและหาดโคลนริมทะเล ปัจจุบันในประเทศไทยพบน้อยมากจนอาจจะสูญพันธุ์แล้ว

## อ้างอิง
* จารุจินต์ นภีตะภัฏ กานต์ เลขะกุล วัชระ สงวนสมบัติ. คู่มือดูนก หมอบุญส่ง เลขะกุล นกเมืองไทย. กทม. คณะบุคคลนายแพทย์บุญส่ง เลขะกุล. 2550 หน้า 230

## แหล่งข้อมูลอื่น

* Birds in my backyard, Australia 
* New South Wales, Australia 
* Images and videos 
* 3D specimen 
* BirdLife Species Factsheet 

คอดำ
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
คุโด เมะกุมิ

**เมะกุมิ ทะกะยะมะ** หรือที่แฟนๆรู้จักกันดีในชื่อบนสังเวียนว่า **เมะกุมิ คุโด** (ญี่ปุ่น: 工藤めぐみ *Kudou Megumi*) เป็นนักมวยปล้ำหญิงชาวญี่ปุ่น มีชื่อเล่นว่า **"คุโดเมะ"** โดยเธอโด่งดังจากการปล้ำในสมาคม FMW (Frontier Martial-Arts Wrestling) ปัจจุบันรีไทร์แล้ว โดยปล้ำแมตช์สั่งลาในการเจอกับ "ชาร์ค ซึชิยะ" ในกติกาแบบฮาร์ดคอร์ ซึ่งเป็นแมตช์ที่เวทีล้อมรอบไปด้วยลวดหนามที่เต็มไปด้วยระเบิด นอกจากนี้ เธอยังเป็นผู้คิดค้นท่า **"Kudome Valentine"** หรือที่แฟนๆมวยปล้ำทางฝั่งอเมริการู้จักในชื่อ Vertebreaker ท่าไม้ตายของ Gregory Helms แห่ง WWE หรือ Da Gringo Killa ท่าไม้ตายของ Homicide แห่งสมาคม TNA

## In Wrestling
* **ท่าไม้ตาย**
** *Kudome Valentine / Kudo Driver* (Back to back double underhook piledriver) – innovated
* **ท่าประจำตัว**
** Bridging Dragon suplex
** DDT
** Dragon sleeper
** Flying hip attack
** Ganso Bomb
** *Kudome Driver* (Kneeling head spike double underhook powerbomb)
** Northern Lights suplex
** Rear naked choke
** Running elbow smash
** Sitout double underhook powerbomb
** Thunder fire powerbomb
* **Nicknames**
** "Evil Princess"
** "Extreme Queen"
* **เพลงเปิดตัว**
** "I'd Die For You" by Bon Jovi
** "One Way Heart"

## สถิติต่างๆ
* **Frontier Martial Arts Wrestling**
** WWA Women's World Champion (6 times)
** Independent World Women's Champion (4 สมัย)

หมวดหมู่:นักมวยปล้ำอาชีพหญิงชาวญี่ปุ่น
ภาวะเลือดเป็นกรดแล็กติก

ภาวะ**เลือดเป็นกรดแล็กติก** () คือภาวะซึ่งเลือดและเนื้อเยื่อในร่างกายมีความเป็นกรดมากกว่าปกติ (มีค่า pH ต่ำกว่าปกติ) และมีการสร้างกรดแล็กติก โดยเฉพาะ D-lactate มากกว่าปกติ ถือเป็นภาวะเลือดเป็นกรดเหตุเมตะบอลิกชนิดหนึ่ง ส่วนใหญ่เกิดจากการที่เซลล์ได้รับออกซิเจนไม่เพียงพอต่อความต้องการ (เช่น ขณะออกกำลังกายอย่างหนัก) ทำให้การหายใจระดับเซลล์บกพร่องลงไปจน pH ลดต่ำลง ในขณะเดียวกันเซลล์ที่ได้รับออกซิเจนไม่เพียงพอต่อความต้องการจะหันไปใช้กระบวนสลายกลูโคสแบบไม่ใช้ออกซิเจน ซึ่งมีผลผลิตออกมาเป็นกรดแล็กติกอีกด้วย
## ดูเพิ่ม
*ภาวะเลือดเป็นกรดเมตะบอลิก

หมวดหมู่:ความผิดปกติของสมดุลกรดด่าง
สนามจันทร์ (แก้ความกำกวม)

**สนามจันทร์** อาจหมายถึงสถานที่ต่อไปนี้
* พระราชวังสนามจันทร์ ตำบลพระปฐมเจดีย์ อำเภอเมือง จังหวัดนครปฐม
* พระที่นั่งสนามจันทร์ เป็นพระที่นั่งในพระบรมมหาราชวัง ตั้งอยู่ทางด้านตะวันตกของพระที่นั่งอมรินทรวินิจฉัย
* พระที่นั่งสนามจันทร์ เป็นพระที่นั่งภายในพระราชวังบวรสถานมงคล ปัจจุบันได้รื้อลงแล้ว
* มหาวิทยาลัยศิลปากร วิทยาเขตพระราชวังสนามจันทร์ วิทยาเขตหนึ่งของมหาวิทยาลัยศิลปากร จังหวัดนครปฐม
* ที่หยุดรถไฟพระราชวังสนามจันทร์ ที่หยุดรถไฟหนึ่งของทางรถไฟสายใต้ ในพื้นที่จังหวัดนครปฐม
ภาษาโปรแกรมระดับสูง

**ภาษาโปรแกรมระดับสูง** หมายถึงภาษาโปรแกรมที่มีภาวะนามธรรมอย่างสูงจากรายละเอียดการทำงานของคอมพิวเตอร์ หากเปรียบเทียบกับภาษาโปรแกรมระดับต่ำแล้ว ภาษาโปรแกรมระดับสูงอาจมีองค์ประกอบเป็นภาษาธรรมชาติ ใช้งานง่ายกว่า ทำให้กระบวนการพัฒนาโปรแกรมตามข้อกำหนดเรียบง่ายกว่าและสามารถทำความเข้าใจได้ดีกว่า ระดับของภาวะนามธรรมที่ภาษาโปรแกรมจัดเตรียมไว้ให้ เป็นตัวกำหนดว่าภาษานั้นมี "ระดับสูง" มากน้อยแค่ไหน 

ภาษาโปรแกรมระดับสูงภาษาแรกที่ออกแบบขึ้นมาสำหรับคอมพิวเตอร์คือ ภาษาพลังคัลคึล (Plankalkül) สร้างโดย คอนรัด ทซูเซอ (Konrad Zuse)  อย่างไรก็ตาม ภาษานี้ไม่มีการพัฒนาให้เกิดผลในยุคของเขา และผลงานดั้งเดิมของเขาก็เป็นเอกเทศจากการพัฒนาอื่น ๆ

## อ้างอิง

หมวดหมู่:ภาษาโปรแกรม
เพิร์ล ฮาร์เบอร์ (ภาพยนตร์)

***เพิร์ล ฮาร์เบอร์*** () เป็นภาพยนตร์แนวแอ็กชันโรแมนติกที่กำกับในปี ค.ศ. 2001 โดยเจอร์รี บัคไฮเมอร์ และ ไมเคิล เบย์ โดยมีเนื่อเรื่องอิงประวัติศาสตร์จริงในช่วงสงครามโลกครั้งที่ 2 ซึ่งจะเน้นหนักไปที่ชีวิตของนายทหารสองคน คือ เรฟ (เบน แอฟเฟล็ก) และแดนนี (จอช ฮาร์เน็ตต์) ซึ่งประจำการอยู่ที่ท่าเรือนาม เพิร์ลฮาร์เบอร์ และยังมีเนื้อเรื่องเสริมเป็น การรุกรานของดูลิตเติล ภาพยนตร์เรื่องนี้ใช้เวลาฉายนานถึง 3 ชั่วโมง 3 นาที

## ตัวละคร
* เบน แอฟเฟล็ก รับบท
* จอช ฮาร์ทเน็ตต์ รับบท
* เคต เบ็กคินเซล รับบท
* คิวบา กูดิง จูเนียร์ รับบท
* Tom Sizemore รับบท
* จอน วอยต์ รับบท
* Colm Feore รับบท
* อเล็ก บอลด์วิน รับบท

## ดูเพิ่ม
* แร็ธออฟเดอะซีส์
* ยุทธนาวีริโอเดลาปลาตา (ภาพยนตร์)
* โตรา! โตรา! โตรา!
* ยุทธนาวีทะเลญี่ปุ่น (ภาพยนตร์ พ.ศ. 2512)
* มิดเวย์ (ภาพยนตร์ พ.ศ. 2519)
* มิดเวย์ (ภาพยนตร์ พ.ศ. 2562)

## อ้างอิง

## แหล่งข้อมูลอื่น
* 
* 
* 
* 
* Interview with Ben Affleck 
* Interview with Michael Bay 
* Cinemenium site
* Hollywood Abominations 

หมวดหมู่:ภาพยนตร์อเมริกันที่ออกฉายในปี พ.ศ. 2544
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ที่กำกับโดย ไมเคิล เบย์
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์ที่มีฉากในรัฐฮาวาย
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่มีฉากในรัฐเทนเนสซี
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากบนเรือบรรทุกอากาศยาน
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่ถ่ายทำในรัฐอินดีแอนา
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในกลอสเตอร์เชอร์
หมวดหมู่:ภาพยนตร์ที่ถ่ายทำในประเทศเม็กซิโก
หมวดหมู่:ภาพยนตร์ที่ถ่ายทำในรัฐเนวาดา
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์อเมริกันที่สร้างจากเหตุการณ์จริง
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ที่มีเนื้อหาเกี่ยวกับการโจมตีเพิร์ลฮาร์เบอร์
หมวดหมู่:ภาพยนตร์ที่มีเนื้อหาเกี่ยวกับการตีโฉบฉวยดูลิตเติล
หมวดหมู่:ภาพยนตร์เกี่ยวกับนักบินที่ถูกยิงตก
หมวดหมู่:ภาพยนตร์เกี่ยวกับกองทัพอากาศทหารบกสหรัฐ
หมวดหมู่:ภาพยนตร์การบินในสงครามโลกครั้งที่ 2
หมวดหมู่:ภาพยนตร์การบิน
หมวดหมู่:ภาพยนตร์การบินอเมริกัน
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:การพรรณนาทางวัฒนธรรมของอิโซโรกุ ยามาโมโตะ
สวนสัตว์อาซาฮียามา เพนกวินจะโบยบิน

***สวนสัตว์อาซาฮียามา เพนกวินจะโบยบิน*** (; ) เป็นภาพยนตร์ญี่ปุ่นที่ฉายใน ค.ศ. 2009

## เนื้อเรื่องย่อ
เป็นเรื่องราวในสวนสัตว์อาซาฮิยามะ ซึ่งผู้ดูแลคนใหม่สัตว์คนใหม่ชื่อ โยชิดะ สึโยชิ (รับบทโดย ยาซูฮิ นากามูระ) ซึ่งเข้าสังคมไม่เก่ง ได้เผชิญกับวิกฤติการเงินในช่วงต้นทศวรรษที่ 1990 ส่งผลให้ทางสวนสัตว์เกือบต้องปิดตัวลง แต่จากการชี้นำของผู้จัดการที่มีชื่อว่า ทากิซาวะ คันจิ (รับบทโดย โทชิยูกิ นิชิดะ) เพียงไม่นาน โยชิดะก็ได้หาทางช่วยเหลือสวนสัตว์ที่ประสบปัญหาด้านการเงินแห่งนี้ ด้วยการระดมความคิด อาทิ คำแนะนำจากผู้เชี่ยวชาญด้านพฤติกรรมสัตว์ชนิดต่าง ๆ และการเปิดสวนสัตว์กลางคืนอาซาฮียามาก็เริ่มกลับมามีชื่อเสียงอีกครา

## นักแสดงหลัก
* ยาซูฮิ นากามูระ รับบทเป็น โยะชิดะ สึโยะชิ
* โทชิยูกิ นิชิดะ รับบทเป็น ทาคิซาวะ คันจิ

## ทีมสร้าง
* กำกับ: มากิโนะ มาซาฮิโกะ
* เขียนบท: ยาซูฮิโระ โคชิมิซุ
* เพลง: ริวโด อูซากิ, นากานิชิ ฮาเซโอะ
* คณะกรรมการสมาชิกผู้ผลิต: NTT DoCoMo, เจแปนฟิล์มฟันด์
* ผู้จัดจำหน่าย: คาโดกาวะ

## อ้างอิง

## แหล่งข้อมูลอื่น
*  
* Kadokawa Pictures  

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ญี่ปุ่น
ลิ่นต้นไม้

**ลิ่นต้นไม้** (Tree Pangolin) เป็นลิ่นหนึ่งในแปดชนิดที่เหลืออยู่ในปัจจุบัน มีถิ่นกำเนิดในแถบเส้นศูนย์สูตรในทวีปแอฟริกา รู้จักกันในชื่ออื่นว่า **White-bellied Pangolin** หรือ **Three-cusped Pangolin**

## อนุกรมวิธาน
ลิ่นต้นไม้จัดอยู่ในสกุลย่อย *[[Phataginus]]* ซึ่งผู้แต่งบางคนยก *Phataginus* เป็นสกุล มีสองชนิดย่อยที่จำแนกไว้ในปี ค.ศ. 1972 โดยมีสเตอร์ (Meester) :

**M. t. tricuspis*
**M. t. mabirae*

## การกระจายพันธุ์และที่อยู่
ลิ่นต้นไม้มีการกระจายพันธุ์จากประเทศกินีถึงประเทศเซียร์ราลีโอน และส่วนใหญ่ของแอฟริกาตะวันตกถึงแอฟริกากลางและไปทางตะวันออกถึงทางตะวันตกเฉียงใต้ของประเทศเคนยาและทางตะวันตกเฉียงเหนือของประเทศแทนซาเนีย  ทางใต้ลงไปถึงทางเหนือของประเทศแองโกลาและทางตะวันตกเฉียงเหนือของประเทศแซมเบีย  มันถูกพบบนเกาะในมหาสมุทรแอตแลนติกของไบโอโค (Bioko) และมีบันทึกที่ไม่ได้รับการยืนยันว่าพบในประเทศเซเนกัล, ประเทศแกมเบียหรือประเทศกินี-บิสเซา

ลิ่นต้นไม้เป็นสัตว์หากินกลางคืน บนต้นไม้หรือพื้นดิน พบในป่าชื้นเขตร้อนในที่ลุ่ม รวมทั้งทุ่งหญ้าสะวันนาและป่าละเมาะ  มันสามารถปรับตัวอาศัยอยู่ในพื้นที่เกษตรกรรมและพื้นที่รกร้างได้

## อ้างอิง

หมวดหมู่:ลิ่น
น้ำตกห้วยหินฝน

thumb|น้ำตกห้วยหินฝน

**น้ำตกห้วยหินฝน** เป็นน้ำตกขนาดเล็ก อยู่ในอุทยานแห่งชาติขุนน่าน  อำเภอบ่อเกลือ จังหวัดน่าน มีต้นกำเนิดจากลำห้วยหินฝน ในอดีตเมื่อหลายร้อยปีที่ผ่านมาได้มีกองทัพพม่าใช้เป็นที่ตั้งฐานทัพ แล้วใช้หินในลำห้วยเป็นที่ลับคมหอกคมดาบ เพื่อเตรียมที่จะไปตีเอาบ่อเกลือ การลับคมหอกคมดาบ ชาวบ้านแถบนี้เรียกว่าฝนหอกฝนดาบ จึงเรียกลำห้วยว่า ห้วยหินฝน จนถึงปัจจุบัน  

น้ำตกห้วยหินฝนเป็นน้ำตกที่มีความสวยงามตามธรรมชาติ มีพันธุ์ไม้ประเภทเฟิร์นขึ้นตลอดทางจนไปถึงตัวน้ำตก สภาพป่าไม้บริเวณน้ำตกมีความร่มรื่น เหมาะแก่การพักผ่อนอย่างแท้จริง นักท่องเที่ยวสามารถเข้าถึงน้ำตกได้ง่าย เนื่องจากอยู่ในเส้นทางเดินศึกษาธรรมชาติ โดยเดินเท้าจากด้านหลังบ้านพักของอุทยานไปประมาณ 150 เมตร

## อ้างอิง

หมวดหมู่:อุทยานแห่งชาติขุนน่าน
ห้วยหินฝน
หมวดหมู่:อำเภอบ่อเกลือ
สโมสรฟุตบอลซ็องนัม

**สโมสรฟุตบอลซ็องนัม** () เป็นสโมสรฟุตบอลอาชีพจากเมืองซ็องนัมในประเทศเกาหลีใต้ เล่นในระดับเคลีก ก่อตั้งขึ้นในปี พ.ศ. 2532 เป็นสโมสรที่ประสบความสำเร็จสูงสุดในประวัติศาสตร์ของเกาหลีใต้ โดยได้รางวัลชนะเลิศเคลีกถึง 7 สมัย, เอฟเอคัพ 2 สมัย, เคลีกคัพ 3 สมัย, เอเอฟซีแชมเปียนส์ลีก 2 สมัย

ซ็องนัมจัดอยู่ในอันดับที่ 5 ของสโมสรฟุตบอลในทวีปเอเชียในคริสต์ศตวรรษที่ 20 จากสหพันธ์ประวัติศาสตร์และสถิติฟุตบอลนานาชาติ

## เกียรติประวัติ

### ภายในประเทศ

* **[[เคลีก]]** 
** ชนะเลิศ 7 ครั้ง - 1993, 1994, 1995, 2001, 2002, 2003, 2006
** รองชนะเลิศ 3 ครั้ง - 1992, 2007, 2009

* **เกาหลีเอฟเอคัพ**
** ชนะเลิศ 3 ครั้ง - 1999, 2011, 2014
** รองชนะเลิศ 3 ครั้ง - 1997, 2000, 2009

* **เกาหลีซูเปอร์คัพ**
** ชนะเลิศ 1 ครั้ง - 2002
** รองชนะเลิศ 2 ครั้ง - 2000, 2004

* **ลีกคัพ**
** ชนะเลิศ 3 ครั้ง - 1992, 2002, 2004
** รองชนะเลิศ 3 ครั้ง - 1995, 2000, 2006

### ระดับทวีป
* **เอเอฟซีแชมเปียนส์ลีก**
** ชนะเลิศ 2 ครั้ง - 1995-96, 2010
** รองชนะเลิศ 2 ครั้ง - 1996-97, 2004

* **เอเชียนซูเปอร์คัพ**
** ชนะเลิศ 1 ครั้ง - 1996

* แอฟริกัน - เอเชียน คลับ แชมเปียนชิปส์
** ชนะเลิศ 1 ครั้ง - 1996

## อ้างอิง

## แหล่งข้อมูลอื่น
* เว็บไซต์ทางการ 

ซ
ซ
ซ
หมวดหมู่:ซ็องนัม
ซ
พระพุทธไสยา

**พระพุทธไสยา** เป็นพระพุทธรูปปางปรินิพพาน ศิลปะสุโขทัย ประดิษฐาน ณ มุขหลัง วิหารพระศรีศาสดา วัดบวรนิเวศวิหารราชวรวิหาร เขตพระนคร กรุงเทพมหานคร เป็นพระพุทธรูปที่พระบาทสมเด็จพระจอมเกล้าเจ้าอยู่หัวได้อัญเชิญมาจากวัดพระพายหลวง อำเภอเมืองสุโขทัย จังหวัดสุโขทัย ที่ด้านหลังพระพุทธไสยามีจิตรกรรมฝาผนังเรื่องพุทธประวัติตอนเสด็จดับขันธปรินิพพาน โดยมีภิกษุจำนวนมากมานมัสการพระพุทธเจ้า และมีต้นสาละโน้มกิ่งมาหาพระองค์ ปัจจุบัน จะเปิดวิหารให้เข้าชมเฉพาะวันคล้ายวันประสูติของสมเด็จพระสังฆราชเจ้า กรมหลวงวชิรญาณสังวร และวันสำคัญ ๆ เท่านั้น

## อ้างอิง

หมวดหมู่:พระพุทธรูปในวัดบวรนิเวศราชวรวิหาร
หมวดหมู่:พระพุทธรูปปางไสยาสน์
หมวดหมู่:พระพุทธรูปศิลปะสุโขทัย
โทรเลขไฟฟ้า

thumb|โทรเลขแบบมอร์ส
**โทรเลขไฟฟ้า**เป็นโทรเลขซึ่งใช้สัญญาณไฟฟ้า โดยปกติถ่ายทอดผ่านสายโทรคมนาคมหรือวิทยุ โทรเลขแม่เหล็กไฟฟ้าเป็นอุปกรณ์สำหรับการส่งสารข้อความเข้ารหัสมนุษย์ถึงมนุษย์

โทรเลขไฟฟ้า หรือที่มักเรียกเพียง "โทรเลข" เข้าแทนที่ระบบโทรเลขสายส่งสัญญาณ ดังนั้น จึงเป็นรูปแบบการโทรคมนาคมด้วยไฟฟ้าแบบแรกของโลก อีกหลายทศวรรษให้หลังการประดิษฐ์คิดค้น เครือข่ายโทรเลขไฟฟ้าให้ผู้คนและธุรกิจแทบจะส่งข้อความทันด่วนข้ามทวีปและมหาสมุทรได้ โดยมีผลกระทบต่อสังคมและเศรษฐกิจอย่างกว้างขวาง

หมวดหมู่:โทรเลข
ไรนิไลอาริโวนี

**ไรนิไลอาริโวนี** (30 มกราคม ค.ศ. 1828 - 17 กรกฎาคม ค.ศ. 1896) เป็นนายกรัฐมนตรีแห่งมาดากัสการ์ ในปี ค.ศ. 1864 ถึง ค.ศ. 1895 โดยเป็นนายกรัฐมนตรีสืบต่อจากไรนิโวนินาฮิทรินิโอนี ผู้เป็นพี่ชายของเขาซึ่งครองอำนาจเป็นเวลา 13 ปี การทำงานของเขาแสดงให้เห็นว่า ไรนิฮาโรบิดาของเขาเป็นคนที่มีชื่อเสียงทางด้านทหาร ผู้ที่เป็นนายกรัฐมนตรีในช่วงรัชสมัยของสมเด็จพระราชินีนาถรานาวาโลนาที่ 1 แห่งมาดากัสการ์ แม้ในวัยเด็กเขาจะถูกขับออกจากครอบครัวของเขา เด็กหนุ่มไรนิไลอาริโวนีก็เติบโตขึ้นไปอยู่ในตำแหน่งของผู้มีอำนาจ และได้รับความไว้วางใจจากราชสำนักให้ทำงานอยู่ใกล้ชิดกับพ่อและพี่ชายของเขา โดยขณะที่เขาดำรงตำแหน่งหัวหน้าผู้บัญชาการกองทัพพี่ชายของเขาได้ถูกถอดถอนออกจากตำแหน่ง ส่งผลให้ไรนิไลอาริโวนีดำรงตำแหน่งนายกรัฐมนตรีในปี ค.ศ. 1864 และเขาพยายามรักษาไว้ซึ่งอำนาจโดยสมรสกับสมเด็จพระราชินีนาถแห่งมาดากัสการ์ทั้ง 3 พระองค์ได้แก่ สมเด็จพระราชินีนาถราซอเฮอรินาแห่งมาดากัสการ์,สมเด็จพระราชินีนาถรานาวาโลนาที่ 2 แห่งมาดากัสการ์ และ สมเด็จพระราชินีนาถรานาวาโลนาที่ 3 แห่งมาดากัสการ์ ไรนิไลอาริโวนีเป็นที่ถูกกล่าวถึงในฐานะ "ผู้ที่มีศิลปะในการพูดสุนทรพจน์ระดับชาติ" และเขายังเป็นที่เคารพในชาวมาลากาซีและชาวต่างชาติอีกด้วย

## อ้างอิง

## บรรณานุกรม

* 
* 
*  
* 
* 
* 
*  
*

ร
ร
หมวดหมู่:คู่อภิเษกสมรสในพระมหากษัตริย์
องค์กรศาสนากอปีมิสม์

**องค์กรศาสนากอปีมิสม์** (, ) เป็นกลุ่มของผู้ศรัทธาการแชร์ไฟล์ ก่อตั้งขึ้นในปี พ.ศ. 2553 โดย ไอแซก เจอร์ซัน นักปรัชญาอายุ 19 ปี โดยอ้างว่าการคัดลอกข้อมูลข่าวสาร เป็นพิธีกรรมอันศักดิ์สิทธิ์ในลักษณะของวิทยาทาน กลุ่มผู้ศรัทธามีฐานหลักอยู่ที่ประเทศสวีเดน

ในเดือนมกราคม พ.ศ. 2555 กลุ่ม Missionary Church of Kopimism ได้รับการยอมรับตามกฎหมายของสวีเดน โดยหน่วยงาน Swedish Legal, Financial and Administrative Services Agency ("kammarkollegiet") ว่าเป็นองค์กรหรือกลุ่มทางศาสนา ภายหลังจากที่ได้พยายามยื่นคำขอจัดตั้งเป็นครั้งที่สาม

ผู้ศรัทธาในลัทธินี้จะถูกเรียกว่า *Kopimist* คำนี้มีที่มาจากวลีว่า *copy me*

## เชิงอรรถ

## อ้างอิง

## แหล่งข้อมูลอื่น

* เว็บไซต์ทางการ 
*  

หมวดหมู่:ศาสนา
หมวดหมู่:องค์การที่ก่อตั้งในปี พ.ศ. 2555
สมเด็จพระเจ้าอันเดรียนนามโบอินีเมรีนาแห่งมาดากัสการ์

**สมเด็จพระเจ้าอันเดรียนนามโบอินีเมรีนาแห่งมาดากัสการ์** (พระนามแปลว่า "กษัตริย์ผู้เป็นที่ปรารถนาแห่งอิเมรินา") (พ.ศ. 2288 - 2353) ทรงเป็นพระมหากษัตริย์แห่งอาณาจักรเมรีนาหรือมาดากัสการ์ปัจจุบัน ทรงปกครองอาณาจักรในช่วง พ.ศ. 2330 ถึง 2353 มีพระนามเดิมว่า "รามโบอาซาลามา" หรือ "รามโบอาซาลามาราซากา" พระราชสมภพที่อัมโบฮิมันกา (ทรงเป็นที่รู้จักในพระนาม "นามโปอินา","อิมโบอาซาลามา" และ "นีโอมบาเลฮิเบมันโซ" ซึ่งแปลว่า กระทิงตาใหญ่) เป็นพระมหากษัตริย์ผู้ริเริ่มการรวบรวมอาณาจักรต่าง ๆ ในมาดากัสการ์ให้มาอยู่ภายใต้อำนาจของราชวงศ์เมรีนาและทรงเป็นนักการทหารและนักปกครองที่ดีที่สุดในประวัติศาสตร์ชาวมาลากาซี

## อ้างอิง

* http://aviavy.awardspace.com/avg/avg25.htm#279C 

หมวดหมู่:บุคคลที่เกิดในปี พ.ศ. 2288
อ
หมวดหมู่:พระมหากษัตริย์ผู้ทรงก่อตั้ง
ภาวะมีโซเดียมในเลือดน้อยเกิน

ภาวะ**มีโซเดียมในเลือดน้อยเกิน** () คือ ภาวะเกลือแร่ในร่างกายไม่สมดุลอย่างหนึ่ง โดยร่างกายมีความเข้มข้นของโซเดียมในเลือดน้อยกว่าระดับปกติ โซเดียมเป็นไอออนบวกในสารน้ำนอกเซลล์ที่พบมากที่สุดและไม่สามารถเคลื่อนที่ผ่านเยื่อหุ้มเซลล์ได้โดยอิสระ ภาวะธำรงดุลของโซเดียมถูกควบคุมและส่งผลต่อการทำงานของเซลล์ตามปกติโดยตรง ค่าปกติของระดับความเข้มข้นของโซเดียมในเลือดอยู่ที่ 135-145 mEq/L (มิลลิอีควิวาเลนท์ต่อลิตร) จึงให้นิยามของภาวะมีโซเดียมในเลือดน้อยเกินเอาไว้ว่ามีความเข้มข้นของโซเดียมในเลือดน้อยกว่า 135 mEq/L และหากน้อยกว่า 125 mEq/L ถือว่าเป็นรุนแรง

ภาวะโซเดียมในเลือดน้อยส่วนใหญ่เป็นภาวะแทรกซ้อนจากอาการป่วยอื่น ๆ ที่ทำให้มีน้ำส่วนเกินคั่งในร่างกายมากเกินกว่าที่ร่างกายจะกำจัดได้ (เช่น หัวใจวาย กลุ่มอาการหลั่งฮอร์โมนต้านปัสสาวะไม่เหมาะสม หรือดื่มน้ำมากเกินไป ฯลฯ) บางครั้งเป็นผลจากการมีน้ำเกินในร่างกายได้

แทบไม่เคยพบว่ามีผู้ป่วยภาวะโซเดียมในเลือดน้อยที่เป็นผลมาจากการขาดโซเดียม แม้การขาดโซเดียมอาจจะทำให้ภาวะโซเดียมในเลือดน้อยที่เป็นอยู่แล้วนั้นแย่ลงได้โดยอ้อมก็ตาม โดยการขาดโซเดียมมักทำให้เกิดภาวะขาดน้ำ ซึ่งการขาดน้ำจะกระตุ้นให้มีการหลั่งฮอร์โมนต้านการปัสสาวะ ซึ่งทำให้ร่างกายเก็บน้ำเอาไว้ไม่ขับออก โซเดียมจึงเจือจางลงเกิดเป็นภาวะโซเดียมในเลือดน้อยได้

## อ้างอิง

## แหล่งข้อมูลอื่น

หมวดหมู่:โซเดียม
หมวดหมู่:ความผิดปกติของสมดุลอิเล็กโทรไลต์
หมวดหมู่:ภาวะขาดเกลือแร่
สปาย vs. สปาย

**สปาย vs. สปาย** () เป็นการ์ตูนขาวดำที่ได้รับการเปิดตัวในแมดแมกกาซีน #60 ฉบับเดือนมกราคม ค.ศ. 1961 และได้รับการตีพิมพ์ในฉบับออริจินอลโดยอีซีคอมิคส์ การ์ตูนดังกล่าวสร้างขึ้นโดย อันโตนิโอ โปรญัส

ตัวละคร *สปาย vs. สปาย* ได้ปรากฏตามสื่อ เช่น รายการโทรทัศน์แอนิเมชัน ตลอดจนสินค้าต่างๆ ดังเช่น แอ็คชั่นฟิกเกอร์, เทรดดิ้งการ์ด และ วิดีโอเกม

## ภาพยนตร์
ในเดือนมิถุนายน ค.ศ. 2011 การ์ตูนชุดนี้ได้รับการประกาศว่าจะมีในฉบับภาพยนตร์คนแสดงโดยอิงจากต้นฉบับซึ่งกำลังอยู่ในช่วงระหว่างการอภิปราย ซึ่งทาง รอน โฮเวิร์ด ได้ให้ความสนใจต่อการกำกับภาพยนตร์ชุดนี้

## บรรณานุกรม
* *The All New MAD Secret File on Spy vs. Spy*, Signet 1965. Reprinted Warner Books, 1971, and Watson-Guptill in 2009.
* *Spy vs. Spy Follow Up File*, Signet 1968. Reprinted Warner Books, 1971, and Watson-Guptill in 2009.
* *The Third MAD Dossier of Spy vs. Spy*, Warner Books, 1972.
* *The Fourth MAD Declassified Papers on Spy vs. Spy*, Warner Books 1974. Reprinted by Watson-Guptill, 2009.
* *The Fifth MAD Report on Spy vs. Spy*, Warner Books, 1978.
* *Mad's Big Book of Spy vs. Spy Capers and Other Surprises*, Warner Books, 1982.
* *The Sixth MAD Case Book on Spy vs. Spy*, Warner Books, 1988.
* *Prohías' Spy vs. Spy: The Updated Files*, Warner Books, 1989.
* *Spy vs. Spy: The Updated Files #8*, Warner Books, 1993.
* *Spy vs. Spy: The Complete Casebook*, Watson-Guptill, 2001.
* *Spy vs. Spy: The Joke and Dagger Files*, Watson-Guptill, 2007.

## อ้างอิง

## แหล่งข้อมูลอื่น
* Unofficial Spy vs Spy Fan Site
* Toonopedia article

หมวดหมู่:แมด (นิตยสาร)
หมวดหมู่:การ์ตูนสายลับ
หมวดหมู่:ตัวละครที่เป็นสายลับและจารชน
หมวดหมู่:คู่แข่งสมมุติ
บอมเบอร์แมนออนไลน์เจแปน

**บอมเบอร์แมนออนไลน์เจแปน** (; ) เป็นภาคต่อของออนไลน์บอมเบอร์แมน โดยใช้ซอฟต์แวร์บริการออนไลน์ ช็อคเวฟเอนเตอร์เทนเมนท์, อิงค์ 55 ช็อค! ซึ่งเกมนี้ได้เปิดตัวในเครื่องพีซีที่ประเทศญี่ปุ่นเท่านั้น

## รูปแบบการเล่น
ผู้เล่นจะได้รับค่าประสบการณ์ในระหว่างการต่อสู้ ผู้เล่นแต่ละคนจะมีแถบบอมบ์วาซา เมื่อแถบเต็มจะสามารถเติมเกจบอมบ์วาซาได้ และเมื่อเกจนี้เต็ม ผู้เล่นจะสามารถใช้เทคนิคการระเบิดได้ และไอเท็มที่เก็บสะสมไว้ในแต่ละเส้นทางจะสามารถเซฟเก็บไว้ใช้ในภายหลังได้

## การสิ้นสุดการให้บริการ
วันที่ 26 ธันวาคม ค.ศ. 2008 การให้บริการชำระเงินได้ถูกขัดจังหวะชั่วคราว ในวันที่ 31 มกราคม ค.ศ. 2009 ช็อคเวฟเอนเตอร์เทนเมนท์ได้ยกเลิกการให้บริการออนไลน์ ซึ่งได้ส่งผลกระทบต่อบอมเบอร์แมนออนไลน์เจแปน เป็นผลให้ผู้ใช้บริการที่ชำระเงินต่างได้รับเงินคืน

ในวันที่ 27 พฤษภาคม ค.ศ. 2009 เว็บไซต์ทางการของฮัดสันซอฟท์ได้ประกาศว่าการให้บริการจะสิ้นสุดลงในวันที่ 3 มิถุนายน ค.ศ. 2009 และในวันดังกล่าว การให้บริการบอมเบอร์แมนออนไลน์เจแปนก็ได้สิ้นสุดลง

## การตลาด
ในส่วนของการเปิดให้บริการ ระหว่างวันที่ 10 กันยายน ค.ศ. 2008 และ 14 ตุลาคม ค.ศ. 2008 ผู้เล่นจะได้รับอาวุธ ค้อนปิปโปคอน, ไลท์นิงเบลด, เดกะเดกะมิลค์บอมบ์ โดยการสร้างข้อมูลบันทึก

## อ้างอิง

## แหล่งข้อมูลอื่น
* Shockwave page 
* Hudson Soft page 
* Hudson Soft press release 
* BOJ Strategy guide
* Bomberman Online World, maintained by Broomop and Schthack

หมวดหมู่:บอมเบอร์แมน
แยกเจริญรัถ

**แยกเจริญรัถ** เป็นทางแยกบริเวณจุดบรรจบระหว่างถนนเจริญนครกับถนนเจริญรัถ ในพื้นที่คลองสาน เขตคลองสาน กรุงเทพมหานคร ใกล้กับถนนลาดหญ้าและโรงพยาบาลตากสิน 

## กายภาพ
เป็นจุดบรรจบของถนนเจริญนคร ขนาด 6 ช่องจราจร (มีเกาะกลาง) และถนนเจริญรัถ ขนาด 2 ช่องจราจร นอกจากนี้ยังมีซอยแยกไปท่าน้ำคลองสาน จึงอาจถือว่าทางแยกเจริญรัถเป็นสี่แยก แต่ทางการไม่ถือว่าซอยดังกล่าวเป็นส่วนหนึ่งของทางแยกนี้ เนื่องจากทางแยกนี้มีสัญญาณไฟจราจรหลักเพียง 3 ด้าน

## แหล่งข้อมูลอื่น
*

บางขุนนนท์
บางขุนนนท์
นายอัจฉริยะ

**นายอัจฉริยะ** หรือชื่อภาษาอังกฤษว่า **Mr. Brain** เป็นละครโทรทัศน์ญี่ปุ่นที่ออกอากาศทางช่องทีบีเอสเมื่อวันที่ 23 พฤษภาคม ค.ศ. 2009 และออกอากาศตอนสุดท้ายเมื่อวันที่ 11 กรกฎาคม ปีเดียวกันโดยเป็นเรื่องราวของ ริวสึเกะ สึโคะมุ (ทะคุยะ คิมุระ) อาจารย์หนุ่มยอดอัจฉริยะที่ได้เข้ามาช่วยแผนกนิติเวชในการไขคดีฆาตกรรม

หมวดหมู่:ละครโทรทัศน์ญี่ปุ่น
ยามาอูจิ โทโยชิเงะ

**ยามาอูจิ โทโยชิเงะ** (; 26 กรกฎาคม 1827-27 พฤศจิกายน 1872) หรือ **ยามาอูจิ โยโด** () เป็นไดเมียวคนที่ 15 แห่งแคว้นโทซะ  สืบเชื้อสายจากยามาอูจิ คาซูโตโยะ ไดเมียวคนแรกแห่งแคว้นโทซะ โยโดผู้นี้เป็นผู้เขียนฎีกาให้โชกุนโยชิโนบุถวายพระราชอำนาจคืนแด่พระจักรพรรดิจนสำเร็จในเวลาต่อมา โยโดถึงแก่กรรมเมื่อ ค.ศ. 1872 ขณะอายุได้ 45 ปี  

## อ้างอิง

หมวดหมู่:ตระกูลยามาอูจิ
หมวดหมู่:บุคคลจากแคว้นโทซะ
เพลงชาติชิลี

thumb|โน๊ตเพลง

**เพลงชาติชิลี** () เรียกอีกอย่างหนึ่งว่า  ***Canción Nacional*** (เพลงชาติ) เพลงนี้มีประวัติสองเนื้อร้องและสองทำนอง มีพัฒนาการเพลงชาติรวม 3 ฉบับ ภายใต้บริบท และ ประวัติทางการเมืองที่มีความผันผวน ประพันธ์บทร้องโดย รามอน คาร์นิเซีย ประพันธ์คำร้องโดย อูเซบิโล ลิลโล เนื้อร้องจำนวนหกบทและส่วนร้องรับ

## ประวัติ
### เพลงชาติฉบับแรก ค.ศ. 1819

เพลงชีลี มีจุดเริ่มต้นในปี ค.ศ. 1819, รัฐบาลได้มีการจัดประชุมในการประพันธ์เนื้อร้อง และ ทำนองอย่างไม่เป็นทางการ เมื่อวันที่ 19 กรกฎาคม ในปีเดียวกัน.

"เพลงประจำชาติ" ประพันธ์บทร้องโดย เบร์นาโด เด เบรา อี ปินตาโด และ เรียบเรียงทำนองโดย มานูเอล โรเบลส กูติเอร์เรซ ประกาศใช้อย่างเป็นทางการเมื่อ 20 สิงหาคม ค.ศ. 1820 ณ โรงละครโดมิงโก อาร์เตียกา โดยได้ขับร้องในระหว่างงานเทศกาลหนึ่งในเดือนกันยายน ค.ศ. 1819.

ในช่วงก่อนเริ่มงานเทศกาล ทุกคนที่อยู่ภายในงานได้ยืนตรงร้องเพลงดังกล่าว. เบร์นาโด โอคีกินส์ และ ฟรีย์รี ฟังเพลงดังกล่าวด้วยความเคารพ และ เป็นเพลงแห่งชัยชนะของชาติ. ทำนองเพลงที่ขับร้องในโรงละครมีจังหวะที่ช้า, จนถึงบทร้องที่กล่าวถึงการสถาปนาประเทศ.

ด็อกเตอร์ เบร์นาโด, เป็นผู้เรื่องราวทางประวัติศาสตร์ในช่วงการประกาศเอกราช จึงได้ประพันธ์เนื้อร้อง ให้สอดคล้องกับทำนองเพลงที่โรเบลสได้เรียบเรียงเสียง เพลงประจำชาติได้มาจนถึง ค.ศ. 1828 โดยได้มีการแก้ไขเนื้อที่ใช้มาจนถึงปัจจุบัน.

### เพลงชาติฉบับที่ 2 ค.ศ. 1828

### เพลงชาติฉบับที่ 3 ค.ศ. 1847

## เนื้อร้อง
**บทร้องฉบับราชการ** ที่บัญญัติไว้ในรัฐธรรมนูญ (ร้องเฉพาะบทที่ 5 และ บทประสานเสียง [ข้อบังคับที่ 260]) โดยแปลเป็นภาษาต่าง ๆ สำหรับชนพื้นเมืองอินเดียน (อัยมารา, กุนซา, มาปูดุนกุน และ ราปานุย)

## สื่อ

## อ้างอิง

## แหล่งข้อมูลอื่น
* Chile - Canción Patriótica Nro. 2 (ca 1810)  
* ข้อบังคับที่ 260 ว่าด้วยเรื่องเพลงชาติ
* สัญลักษณ์ของประเทศชิลี - simbolospatrios.cl
* สัญลักษณ์ของประเทศชิลี - soberaniachile.cl
* เพลงชาติชิลี, ฉบับขับร้อง และ บรรเลง, MP3 format.  
* เพลงชาติชิลี จากเว็บไซต์ประธานาธิบดีชิลี (เรียบเรียงทำนองใหม่; non-traditional orchestration)  (Wma, 2.1 MB) 

หมวดหมู่:เพลงภาษาสเปน
ชชิลี
หมวดหมู่:สัญลักษณ์ของประเทศชิลี
จัน

**จัน**, **จันอิน**, **จันโอ**, **จันขาว** หรือ **จันลูกหอม** () เป็นพืชวงศ์เดียวกับมะพลับและมะเกลือ เป็นพืชท้องถิ่นของประเทศไทย เปลือกต้นสีน้ำตาลอมดำ ใบเดี่ยว ดอกขนาดเล็ก สีขาวหรือเหลือง ผลกลมเมื่อสุก สีเหลืองรสหวาน ผลมีสองแบบคือ ผลที่มีรอยบุ๋มตรงกลาง เมล็ดลีบหรือไม่มีเมล็ด เรียกลูกจันอิน ส่วนผลที่ไม่มีรอยบุ๋ม มีเมล็ด 2-3 เมล็ดเรียกลูกจันโอ ผลมีกลิ่นหอมและมีรสฝาด ต้องคลึงผลให้ช้ำ รสฝาดจึงจะหายไปนิยมกินเป็นผลไม้สด และนิยมปลูกในวัด

ผลสุกรับประทานได้ หรือนำไปแปรรูปเป็นของหวาน ผลช่วยแก้อาการนอนไม่หลับ กระสับกระส่าย เนื้อไม้มีรสขมปนหวาน เป็นยาบำรุงประสาท แก้ร้อนใน แก้ไข้ ขับพยาธิ แก่นใช้ต้มรวมกับสมุนไพรอื่น ใช้เป็นยาแก้ไข้ ผลดิบทางภาคอีสานนำไปตำส้มตำ โดยสับทั้งเปลือก ใช้แทนมะละกอ ปรุงรสเปรี้ยวด้วยมะยมและมะเฟือง

## ลักษณะทางพฤกษศาสตร์
เป็นไม้ยืนต้น สูง 10-15 เมตร เปลือกต้นเรียบ สีน้ำตาลแข้มอมเทา กิ่งอ่อนยอดอ่อนมีขนสีน้ำตาลปกคลุม กิ่งก้านเหนียว ใบ เป็นใบเดี่ยว ออกเรียงสลับ รูปรี กว้าง 2.5-3 ซม. ยาว 7-10 ซม. โคนใบมน ปลายใบแหลม ขอบใบเรียบ แผ่นใบเรียบเป็นมันลื่น สีเขียวเข้ม ดอก ดอกแยกเพศอยู่ต้นเดียวกัน ดอกเพศผู้ออกเป็นช่อ ส่วนดอกเพศเมียออกดอกเดี่ยว ดอกสีขาวนวล กลีบดอกเชื่อมติดกันสั้นๆ ผล รูปกลมแป้นเรียกว่า ลูกจัน ไม่มีเมล็ด ผลกลม เรียกว่า อิน มีเมล็ด ผิวเรียบ ผลอ่อนสีเขียว ผลสุกสีเหลือง มีกลิ่นหอม รับประทานได้ ที่ขั้วผลมีกลีบเลี้ยงติดทน

## ต้นไม้ประจำมหาวิทยาลัยศิลปากร

เป็นต้นไม้ใหญ่ ผลมีกลิ่นหอมเฉพาะตัว ยืนต้นเก่าแก่อยู่คู่กับวังท่าพระมาช้านาน และยังมีต้นเก่าแก่อีกต้นที่พระตำหนักทับขวัญ พระราชวังสนามจันทร์ มหาวิทยาลัยจึงกำหนดให้ต้นจันเป็นต้นไม้ประจำมหาวิทยาลัย เป็นที่มาของเพลงกลิ่นจัน ปัจจุบันมีการปลูกต้นจันที่วิทยาเขตสารสนเทศเพชรบุรีเพิ่มขึ้นด้วย

## อ้างอิง

* นิดดา หงส์วิวัฒน์ และทวีทอง หงส์วิวัฒน์. *จัน-อิน* ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 56
* เศรษฐมันต์ กาญจนกุล. *อิน-จัน* ใน ผลไม้ในเมืองไทย. กทม. เศรษฐศิลป์. 2555 หน้า 63

## ดูเพิ่ม
มหาวิทยาลัยศิลปากร

## แหล่งข้อมูลอื่น

หมวดหมู่:ผลไม้
หมวดหมู่:สมุนไพร
หมวดหมู่:ต้นไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หมวดหมู่:วงศ์มะพลับ
ไรนิโวนินาฮิทรินิโอนี

**ไรนิโวนินาฮิทรินิโอนี** (พ.ศ. 2367 - 5 พฤษภาคม พ.ศ. 2411) เป็นที่รู้จักในนาม **"ราฮาโร"** เขาดำรงตำแหน่งนายกรัฐมนตรีแห่งมาดากัสการ์ระหว่าง พ.ศ. 2395 ถึง 2408 เขาเป็นผู้เริ่มต้นวางแผนให้เกิดการปฏิวัติกลุ่มชนชั้นสูงโดยมีส่วนในการลอบปลงพระชนม์ สมเด็จพระเจ้าราดามาที่ 2 แห่งมาดากัสการ์ จากพฤติกรรมที่ล้ำเส้นและการมีส่วนลอบปลงพระชนม์พระเจ้าราดามาที่ 2 กษัตริย์ผู้เป็นที่รักของประชาชน ส่งผลให้ความนิยมในตัวเขาตกต่ำ จนที่สุดเขาได้ถูกถอดถอนออกจากตำแหน่งและแทนที่โดยไรนิไลอาริโวนี น้องชายของเขาเอง ไรนิโวนินาฮิทรินิโอนีถึงแก่อสัญกรรมหลังลี้ภัยทางการเมืองในวันที่ 5 พฤษภาคม พ.ศ. 2411 ณ เมืองอัมโบฮิมันโดรโซ หลังจากพยายามก่อรัฐประหารเพื่อให้ได้อำนาจกลับมาซึ่งขณะอยู่ในช่วงการเสด็จสวรรคตของสมเด็จพระราชินีนาถราซอเฮอรินาแห่งมาดากัสการ์ ผลคือการรัฐประหารของเขาล้มเหลวและทำให้เขาเป็นกบฏแผ่นดิน

## อ้างอิง

ร
วุฒิชัย สงวนวงศ์ชัย

**วุฒิชัย สงวนวงศ์ชัย** (เกิด 13 มีนาคม พ.ศ. 2501) อดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดชัยภูมิ สังกัดพรรคไทยรักไทย และเป็นหนึ่งในกรรมการบริหารที่ถูกตัดสิทธิ์ทางการเมือง (บ้านเลขที่ 111)

## ประวัติ
วุฒิชัย เกิดเมื่อวันที่ 13 มีนาคม พ.ศ. 2501 ที่ตำบลบ้านชวน อำเภอบำเหน็จณรงค์ จังหวัดชัยภูมิ เป็นบุตรของนายเลี่ยงฮุย และนางเง็กงอ สงวนวงศ์ชัย ด้านชีวิตส่วนตัว สมรสกับนางอินทิรา สงวนวงศ์ชัย และมีพี่ชายคือพุฒิพงศ์ สงวนวงศ์ชัย อดีต สว.ชัยภูมิ และอดีต สส.พรรคประชาธิปัตย์ 

สำเร็จการศึกษาระดับปริญญาตรี คณะบริหารธุรกิจ จากมหาวิทยาลัยอัสสัมชัญ

## งานการเมือง
วุฒิชัย สงวนวงศ์ชัย ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ ติดต่อกันถึง 7 สมัยในหลายสังกัดพรรคการเมืองเช่น พรรคสามัคคีธรรม, พรรคกิจสังคม และ พรรคชาติพัฒนา ต่อมาได้ย้ายมาสังกัดพรรคไทยรักไทย ภายหลังจากการยุบรวมพรรค และได้ถูกตัดสิทธิ์ทางการเมืองเป็นเวลา 5 ปี ในปี พ.ศ. 2550 หลังจากนั้นเขาได้มีส่วนสนับสนุนให้ภรรยา, บุตรชาย และพี่ชาย ลงสมัครรับเลือกตั้งในนามพรรคประชาธิปัตย์

วุฒิชัย สงวนวงศ์ชัย เคยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม หลังจากการลาออกของนายปรีชา เลาหพงศ์ชนะ ในรัฐบาลของนายชวน หลีกภัย ซึ่งมีนายสุวัจน์ ลิปตพัลลภ เป็นรัฐมนตรีว่าการฯ

### สมาชิกสภาผู้แทนราษฎร
วุฒิชัย สงวนวงศ์ชัย ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 7 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชัยภูมิ สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชัยภูมิ สังกัด พรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชัยภูมิ สังกัดพรรคชาติพัฒนา 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคชาติพัฒนา → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ พรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบำเหน็จณรงค์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนอัสสัมชัญนครราชสีมา
โสภณ ศักดาพิศิษฏ์

**โสภณ ศักดาพิศิษฏ์** (ชื่อเล่น:จิม)เป็นผู้กำกับที่อยู่ในสังกัดค่ายหนัง จีดีเอช ห้าห้าเก้า

## ผลงาน
### เขียนบท
#### ภาพยนตร์
* ชัตเตอร์ กดติดวิญญาณ (2004)
* แฝด (2007)
* สี่แพร่ง (2008)
* โปรแกรมหน้า วิญญาณอาฆาต (Coming Soon) (2008)
* ห้าแพร่ง (2009)
* ลัดดาแลนด์ (Ladda Land) (2011)
* ฝากไว้..ในกายเธอ (The Swimmers) (2014)
* เพื่อน..ที่ระลึก (The Promise) (2017)
* บ้านเช่า..บูชายัญ (Home For Rent) (2023)

#### ซีรี่ย์
*เพื่อนเฮี้ยน..โรงเรียนหลอน ตอน **อจินไตย** (2015)
*เคว้ง (The Stranded) (2019)

### กำกับการแสดง
#### ภาพยนตร์
* โปรแกรมหน้า วิญญาณอาฆาต (Coming Soon)
* ลัดดาแลนด์ (Ladda Land)
* ฝากไว้..ในกายเธอ (The Swimmers)
* เพื่อน..ที่ระลึก (The Promise) 
* บ้านเช่า..บูชายัญ (Home For Rent)
* บ้านเช่าบูชายัญ2(Home For Rent)

#### ซีรี่ย์
*เพื่อนเฮี้ยน..โรงเรียนหลอน ตอน **อจินไตย**
*เคว้ง (The Stranded)

## แหล่งข้อมูลอื่น
* ประวัติ โสภณ ศักดาพิศิษฐ์ 

หมวดหมู่:นักแสดงชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
รัตนา จงสุทธานามณี

**รัตนา จงสุทธานามณี** (เกิด 30 มกราคม พ.ศ. 2507) อดีตที่ปรึกษารัฐมนตรีว่าการกระทรวงการคลัง (อุตตม สาวนายน) อดีตนายกองค์การบริหารส่วนจังหวัดเชียงราย อดีตรองโฆษกประจำสำนักนายกรัฐมนตรี ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดเชียงราย

## ประวัติ
รัตนา เกิดเมื่อวันที่ 30 มกราคม พ.ศ. 2507 ที่จังหวัดเชียงราย เป็นบุตรนายรัตน์ นางน้อย ใจสุข ด้านครอบครัวสมรสกับวันชัย จงสุทธานามณี นายกเทศมนตรีนครเชียงราย เมื่อ 18 พฤศจิกายน พ.ศ. 2554 มีบุตรคือ 3 คน คือ ธนรัช จงสุทธานามณี เลขานุการรัฐมนตรีว่าการกระทรวงการคลัง ณภพ จงสุทธานามณี และกษิดิศ จงสุทธานามณี

สำเร็จการศึกษาชั้นมัธยมศึกษา จากโรงเรียนดำรงราษฎร์สงเคราะห์ ระดับปริญญาตรีคณะบริหารธุรกิจ จากมหาวิทยาลัยหอการค้าไทย และปริญญาโท สาขารัฐศาสตร์ การเมืองการปกครอง จากมหาวิทยาลัยเชียงใหม่ ปี พ.ศ. 2538

## การเมือง
รัตนา เริ่มทำงานในตำแหน่งเทศมนตรีฝ่ายการศึกษา เทศบาลเมืองเชียงราย หลังจากนั้นจึงได้รับเลือกตั้งเป็นสมาชิกสภาผู้แทนราษฎร จังหวัดเชียงราย ในการเลือกตั้ง พ.ศ. 2538 ในสังกัดพรรคชาติพัฒนา เป็นสมัยแรก และได้รับเลือกตั้งอีกในสมัยต่อมา.หลังจากนั้นได้หันมาทำงานการเมืองท้องถิ่นในนามอิสระ  โดยได้รับเลือกตั้งเป็นนายกองค์การบริหารส่วนจังหวัดเชียงรายสองสมัย ในปี พ.ศ. 2547 ชนะสลักจฤฎดิ์ (ชื่อเดิม: สลักจิต) ติยะไพรัช ภรรยายงยุทธ ติยะไพรัช และได้รับการเลือกตั้งอีกครั้งในปี พ.ศ. 2551 

ในการเลือกตั้งนายกองค์การบริหารส่วนจังหวัดเชียงรายปี พ.ศ. 2555 รัตนาได้ลงสมัครรับเลือกตั้งอีกครั้งโดยแข่งกับสลักจฤฎดิ์ โดยสลักจฤฎดิ์ได้รับเลือกตั้ง อย่างไรก็ตามสลักจฤฎดิ์ได้กระทำความผิดตามกฎหมาย เมื่อวันที่ 12 มีนาคม 2557 ศาลฎีกาจึงได้พิพากษาจำคุกและเพิกถอนสิทธิทางการเมือง สลักจฤฎดิ์ ในข้อหาแจ้งความอันเป็นเท็จต่อเจ้าพนักงาน ตามมาตรา 137 ประมวลกฎหมายอาญา และกระทำการอันเป็นเท็จตาม พรบ.เลือกตั้งสภาท้องถิ่นหรือบริหารท้องถิ่น พ.ศ. 2545 ตามมาตรา 114

ในเดือนสิงหาคม พ.ศ. 2562 รัตนา ได้รับแต่งตั้งให้ดำรงตำแหน่งที่ปรึกษารัฐมนตรีว่าการกระทรวงการคลัง

## การทำงาน
ในขณะดำรงตำแหน่งสมาชิกสภาผู้แทนราษฎรได้เป็นผู้ร่วมก่อตั้งโรงเรียนเทศบาล 6 นครเชียงราย (สลากกินแบ่งรัฐบาล) และเมื่อดำรงตำแหน่งนายกองค์การบริหารส่วนจังหวัดเชียงราย ได้จัดตั้ง "โรงเรียนองค์การบริหารส่วนจังหวัดเชียงราย" เป็นโรงเรียนในสังกัดขององค์การบริหารส่วนจังหวัดเป็นแห่งแรกของประเทศไทย โดยใช้โมเดลการเรียนการสอนที่เน้นกระบวนการคิดอย่างเป็นระบบหรือโรงเรียนแห่งการคิด(Thinking School) เปิดคู่กับหลักสูตรกีฬา จัดตั้งศูนย์การเรียนรู้ อบจ.เชียงราย (Discovery Center) และศูนย์วัฒนธรรมนิทัศน์และพิพิธภัณฑ์เมืองเชียงราย 750 ปี

นอกเหนือจากนั้นเป็นผู้ริเริ่มจัดงานเชียงรายดอกไม้งาม โดยนำดอกไม้จากเกษตรกรจังหวัดเพื่อส่งเสริมให้สามารถปลูกพืชและดอกไม้เมืองหนาวที่มีมูลค่าสูง และได้จัดตั้งสวนไม่งามริมน้ำกก อันเป็นสถานที่จัดงานเรื่อยมา

## เครื่องราชอิสริยาภรณ์

## อ้างอิง

หมวดหมู่:สกุลจงสุทธนามณี
หมวดหมู่:บุคคลจากอำเภอเวียงชัย
หมวดหมู่:นักการเมืองจากจังหวัดเชียงราย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:พรรคไทยรักไทย
หมวดหมู่:พรรคภูมิใจไทย
หมวดหมู่:พรรคพลังประชารัฐ
หมวดหมู่:บุคคลจากโรงเรียนดำรงราษฎร์สงเคราะห์
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แบนชี (ตัวละคร)

**แบนชี** () หรือชื่อจริง **ฌอน แคสซิดี** () เป็นตัวละครหนึ่งจากเอ็กซ์เมน พลังพิเศษของเขาคือ สามารถเปล่งเสียงอันทรงพลังออกมาได้ เพียงแค่เขาตะโกนหรือเปล่งเสียงออกมาตามที่เขาต้องการได้ ในชุดของแบนชีจะมีปีกใช้สำหรับบิน เพื่อใช้ประโยชน์จากเสียงของเขาได้ เขาจะใช้เสียงในการพยุงตัวให้บินขึ้นมาได้ ชื่อของเขามาจากแบนชี ซึ่งเป็นวิญญาณหญิงในเทพปกรณัมไอร์แลนด์ เป็นปีศาจที่มีเสียงร้องอันโหยหวน

## ประวัติ
ฌอนเก็บความลับที่เขาเป็นมนุษย์กลายพันธุ์มาตลอด เขาเติบโตมาในตระกูลผู้ดี เขาเป็นผู้ครองปราสาทในไอร์แลนด์ จบการศึกษาจากวิทยาลัยทรินีตี้ในดับลิน ปริญญาตรีด้านวิทยาศาสตร์ 

เขาสมัครเข้าเป็น Interpol เขาสมรสกับภรรยาของเขา ซึ่งเขาเอาชนะใจเธอจากการแข่งขันกับลูกพี่ลูกน้องของเขา ทอม แคสซิดี ฌอนได้เลื่อนเป็นนักสืบ ระหว่างที่ถูกมอบหมายให้ไปทำภารกิจ ภรรยาและลูกในครรภ์เขาเดินทางกลับไปยังไอร์แลนด์ และประสบเหตุการลอบวางระเบิด ภรรยาของเขาเสียชีวิต แต่ทอมได้ช่วยชีวิตลูกสาวของเขาออกมาได้ และเลี้ยงดูจนเติบใหญ่ โดยที่ฌอนไม่ทราบถึงการที่ภรรยาของเขาตั้งครรภ์ ชอว์นกลับมาจากภารกิจและทราบเรื่องการเสียชีวิตของภรรยา เค้าเสียใจมากและไม่สามารถทนเห็นสิ่งแวดล้อมที่คอยเตือนเขาถึงภรรยาที่เสียไป 

เขาจึงลาออกจาก Interpol และเดินทางมายังนิวยอร์ก แต่ในที่สุดเขาก็ตกสู่ด้านมืด เขาเริ่มก่ออาชญากรรม แต่โดยชาร์ลส์ เซเวียร์ช่วยให้เขาได้สติ และดึงเขาเข้ามาร่วมทีมเอ็กซ์เมน  

หมวดหมู่:ยอดมนุษย์ไอริช
หมวดหมู่:ตัวละครในเอ็กซ์เมน
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ซูเปอร์ฮีโรยอดนักสืบ
หมวดหมู่:ตัวละครมาร์เวลคอมิกส์
หมวดหมู่:ตัวละครชาวไอริช
หมวดหมู่:ตัวละครที่เป็นครูใหญ่
หมวดหมู่:ตัวละครในบันเทิงคดีที่สามารถควบคุมเสียง
สมาชิกสภาผู้แทนราษฎรจังหวัดมุกดาหาร

**จังหวัดมุกดาหาร** มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นมุกดาหารยังเป็นเพียงอำเภอหนึ่งของจังหวัดนครพนม

ปี พ.ศ. 2525 มุกดาหารยกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2526) โดยมีสมาชิกสภาผู้แทนราษฎรชุดแรก คือ นายเฉลิมยศ แสนวิเศษ และ นายปอ ปริปุญโญ

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 4 สมัย ได้แก่ นายเฉลิมยศ แสนวิเศษ และนายระวี กิ่งคำวงศ์ 
* สมาชิกสภาผู้แทนราษฎรสตรีคนแรกของจังหวัดมุกดาหาร คือ นางทองสุข ปริปุญโญ (จากการเลือกตั้ง พ.ศ. 2529)
* ตระกูลการเมืองที่ได้รับเลือกตั้งมากที่สุด คือ
** **ปริปุญโญ** (2 คน) ได้แก่ นายปอ ปริปุญโญ และนางทองสุข ปริปุญโญ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 14–20; พ.ศ. 2526–2539

:
:
:
:
:
:
:

### ชุดที่ 21–22; พ.ศ. 2544–2548

:
:
:

### ชุดที่ 23; พ.ศ. 2550

:
:

### ชุดที่ 24–27; พ.ศ. 2554–2569

:
:
:
:
:

## รูปภาพ

File:อนุรักษ์ ตั้งปณิธานนท์.jpg | นายอนุรักษ์ ตั้งปณิธานนท์

## อ้างอิง

* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 

## แหล่งข้อมูลอื่น
* คณะกรรมการการเลือกตั้งจังหวัดมุกดาหาร 

มุกดาหาร
หมวดหมู่:การเมืองจังหวัดมุกดาหาร